text: Hóskvøldið 10. apríl verður fyrsta umfar av hugnaligu og fólksligu spurnakappingini Av Skipanesi til Æðuvíkar aftur á skránni.
text: #000000
text: Endamálið við tiltakinum er tað sama. At samansjóva fólkið í økinum, at hita upp til kappingarárið í fótbólti, og at vísa, hvussu nógvir og góðir møguleikar eru við Løkshøll. Og so vóna fyriskipararnir, at tiltakið fer at kasta nakrar krónur av sær til virksemið hjá NSÍ.
text: #000001
text: Tær 8 bygdirnar av Skipanesi til Æðuvíkar hava hvør sítt lið, mannað við 2 undirhaldandi og vitandi persónum. Liðini skulu kappast í 2 innleiðandi umførum, áðrenn stóru finaluna, sum í ár verður hóskvøldið 1. mai.
text: #000002
text: Spurningarnir snúgva seg um ymiskt í nærumhvørvinum, skip, staðarnøvn, hendingar, NSÍ og árstøl. Kryddið, tann alternativi spurningurin, er eitt av hæddarpunktunum, og kunnu fyriskipararnir lova, at fleiri sangir longu eru yrktir til høvi. Alternativi spurningurin í ár leggur upp til, at luttakararnir syngja ein sang, halda eina røðu ella spæla eina sketch. Hesin spurningur kann geva heilt upp til 5 stig.
text: #000003
text: Í hálvleikunum verður sangur og undirhald. Nú hóskvøldið, tá fyrsta umfar er á skránni, fara Albin Rasmussen og Kristina Bærentsen at syngja.
text: #000004
text: Vertirnir til tiltakið eru eftir hondini víðagitnir. Teir báðir Jonhard Hansen og John Andersen eru aftur klárir at tørna út fyri felagið. Teir fáa gestir á gátt, sum fara at siga sína hugsan um komandi fótbóltsárið, um sosialu viðurskiftini í økinum og onnur evnir, sum eru uppi í tíðini. Og so verður helst onkur spurningur, sum ongin hevði væntað.
text: #000006
text: Dómararnir eru heldur ikki hvørjir sum helst. Feðgarnir báðir Jákup (eldri) og Trygvi Mortensen (eldri) hava spískað blýantin og eru spentir til uppgávuna.
text: #000007
text: Fyriskipararnir vóna, at undirtøkan verður góð. Við slagorðunum: ”Tað snýr seg ikki um at vera stuttligur, tað snýr seg um at hava tað stuttligt”, verður lagt til brots 10. apríl kl. 20.20 í Løkshøll. Møguleiki er at keypa atgongumerkini á .
text: #000008
text: Í morgin (Skírishósdag) spæla Betri kvinnur fyrsta heimadyst í ár, sum verður ímóti Víkingi. Dysturin byrjar kl.13:00. Komi og stuðlið
text: #000010
text: Aftur í ár er VOYT ein av stuðlunum hjá NSÍ. Vit er sera takksom fyri stuðulin, sum vit fáa frá VOYT.
text: #000012
text: Jørgin Nielsen skriva undir sín fyrsta sáttmála
text: #000013
text: Ungi og evnaríkið leikarin hevur skriva undir sín fyrsta sáttmála við NSÍ. Jørgin hevur í ár veruliga gjørt vart við seg á 1 deild, har hann hevur skorað 10 mál fyri NSÍ. Jørgin kom eisini á vøllin í Betri deildini leygardagin í dystinum ímóti Eb-Streymur. Jørgin Nielsen er 16 ára gamal, og er ein...
text: #000014
text: Einaferð Johan lærarin á Toftum var á gátt hjá Arnholdi á Kvíggjarheyggi, ein dagin um døgverðamáli, siga teir í lurtinum frá andláti av manni, ið var um sama aldur sum Johan. Tá letur í honum: “Nú gongur toran í so nær.” Í dag hóskar hendan útsøgnin á fleiri mótum, og heldur í meira lagi hjá...
text: #000017
text: 20-ára gamli danin Tobias Wittus Olesen hevur skrivað undir nýggja avtalu, ið er galdandi fyri næsta kappingarár. Tá Jóhan flutti til danmarkar, so skaffaði NSÍ sær nýggjan spælara beinanvegin. Talan var um eitt óskrivað blað í føroyskum fótbólti, men venjarin kendi hann frá Silkeborg. Og sigast má, at Tobias hevur verið ógvuliga raskur fyri NSÍ....
text: #000020
text: Leikskráin til dystin í dag kl. 15.00 við Løkin, NSÍ – 07 Vestur
text: #000022
text: Formaðurin setur orð á týdningin av dagsins dysti og gleðist um bjørtu framtíðina í okkara U21-leikarum, sum júst hava vunnið FM-heitið 2021. Arnfinn Langgaard vísur á hagtøl seinastu mongu árini, har NSÍ hevur leikt úti í Europa mest sum á hvørjum ári, og týdningin av at vit stuðla liðinum bæði í viðgongd og í mótgongd....
text: #000023